
Nr. 15240/10.02.2023
REFERAT DE APROBARE

a proiectului de hotărâre privind aprobarea încheierii Protocolului de colaborare cu Ministerul Muncii şi Solidarităţii Sociale privind implementarea proiectului „HUB de servicii MMSS-SII MMSS”, 
cod My Smis 130963
Ministerul Muncii şi Solidarității Sociale (MMSS), în calitate de beneficiar, împreună cu partenerii săi – Agenția  Națională Pentru Plăţi și Inspecție Socială (ANPIS) și Autoritatea pentru Digitalizarea României (ADR), implementează proiectul ,,HUB DE SERVICII MMSS – SII MMSS”, Cod MySmis 130963.

Acest proiect, derulat în cadrul Programului Operațional Competitivitate 2014-2020, urmărește crearea unui sistem informatic integrat în domeniul asistenței sociale și domeniilor conexe, precum și îmbunătățirea activității serviciilor publice de asistență socială (SPAS) de la nivelul UAT-urilor.

Pentru îndeplinirea obiectivelor programului, se vor achiziționa echipamente care vor fi puse la dispoziția tuturor celor 3.181 de UAT-uri.
Pentru aceasta, este necesar a se încheia protocoale de colaborare cu MMSS, urmând ca fiecare UAT să nominalizeze cel puţin o persoană, care va primi în folosință pachetul de echipamente
 și care va fi instruită cu privire la administrarea și utilizarea modulelor din sistemul informatic ce se va creea și  dezvolta în cadrul proiectului.
Perioada de derulare a protocolului de colaborare este de la data semnării de către ambele părți, până la data finalizării  perioadei de sustenabilitate a proiectului, respectiv decembrie 2028.
În acest scop, a fost transmis către Comuna Cornetu, judeţul Ilfov, spre aprobare – prin hotărâre a a consiliului local - Protocolul de colaborare și Declarația pe propria răspundere privind locaţia unde ar urma să se implementeze proiectul.

Consider că este un lucru benefic pentru comuna Cornetu, judeţul Ilfov faptul că poate beneficia de acest program, motiv pentru care am iniţiat acest proiect de hotărâre - considerând că este legal, necesar și oportun - şi pe care îl supun dezbaterii și aprobării Consiliului local.
După aprobare, protocolul va fi semnat şi ștampilat – în 2 exemplare -  la nivelul reprezentantului legal al comunei Cornetu, judeţul Ilfov, urmând ca apoi să fie transmis, împreună cu o copie după hotărârea consiliului local de aprobare, către Ministerul Muncii și Solidarității Sociale.
PRIMAR,
Adrian Eduard STOICA
� Pachetul de echipamente cuprinde o imprimantă multifuncțională, 1 calculator și o tabletă, care împreună cu documentația tehnică vor fi distribuite și instalate în fiecare UAT, după semnarea Protocolului de colaborare.

